PATVIRTINTA

 Varėnos „Pasakos“ vaikų lopšelio–darželio

 direktoriaus 2020 m. gruodžio 31 d. įsakymu V-1-122

**VARĖNOS ,,PASAKOS“ VAIKŲ LOPŠELIO – DARŽELIO**

**PEDAGOGŲ METINIO VEIKLOS POKALBIO TVARKOS APRAŠAS**

**I SKYRIUS**

**BENDROSIOS NUOSTATOS**

1. Metinio veiklos pokalbio (toliau-MP) tvarkos aprašas (toliau – Tvarkos aprašas) nustato pokalbio vykdymą tarp pedagogo ir tiesioginio vadovo.

2. Metinis veiklos pokalbis – tiesioginio vadovo ir pavaldinio susitikimas, per kurį aptariamas praėjusių kalendorinių metų veiklos plano tikslų ir uždavinių įgyvendinimas bei planuotas pedagogo kvalifikacijos tobulinimo kompetencijų įgyvendinimas, nustatomi ateinančio laikotarpio, kalendorinių metų, veiklos (tikslai) ir tobulinimosi sritys.

3. Metinio veiklos pokalbio anketa, tai dokumentas, kuriame fiksuojami metinio veiklos pokalbio metu aptarti veiklos plano tikslai, uždaviniai, kvalifikacijos tobulinimo poreikiai ateinantiems kalendoriniams metams.

4. Tvarkos aprašas parengtas vadovaujantis Lietuvos Respublikos Švietimo įstatymu 2011 m. kovo 17 d. Nr. XI-1281, Geros mokyklos koncepcija 2015 m. gruodžio 21 d. Nr. V-1308, Mokytojų ir pagalbos mokiniui specialistų (išskyrus psichologus) atestacijos nuostatais 2008 m. lapkričio 24 d. Nr. ISAK-3216, Varėnos „Pasakos“ vaikų lopšelio – darželio nuostatais 2020 m. lapkričio 30 d. Nr. T-IX-472.

**II SKYRIUS**

**METINIO VEIKLOS POKALBIO PASKIRTIS IR TIKSLAI**

5. Pedagogų metinio veiklos pokalbio tvarkos aprašo paskirtis:

5.1. paskatinti pedagogus gerinti individualų veiklos planavimą;

5.2. veiklos planavimą derinti su Lopšelio-darželio veiklos ir strateginiu planais;

5.3. ugdyti pedagogų motyvaciją laikytis Darbuotojų etikos kodekso, gerinant bendradarbiavimo kultūrą;

5.4. mokytis išsakyti pastebėjimus ir pasiūlymus apie įstaigos veiklos gerinimą, vadybos tobulinimą.

6. Metinio pokalbio tikslai:

* 1. išsikelti kitų metų tikslus ir aptarti pasiekimus;
	2. analizuoti pedagogų kompetencijų rezultatus;
	3. nustatyti tobulintinas sritis;
	4. didinti pedagogo atsakomybę už ugdymo rezultatus ir profesinį tobulėjimą;
	5. padėti pedagogui tobulėti.

**III SKYRIUS**

**METINIO POKALBIO PLANAVIMAS IR ORGANIZAVIMAS**

7. Metiniai pokalbiai organizuojami vieną kartą per metus, pasibaigus kalendoriniams metams (sausio mėn.).

8. Apie metinio pokalbio datą, laiką ir vietą paskelbiama prieš 3 savaites iki pokalbio pradžios.

9. Tiesioginis vadovas:

9.1. informuoja pedagogus apie pokalbių terminus ne vėliau kaip 5 dienos iki pokalbio;

9.2. aprūpina pokalbio dalyvius pokalbio anketomis (1 ir 2 priedai);

9.3. archyvuoja pokalbių dokumentus.

**IV SKYRIUS**

**METINIO POKALBIO VYKDYMAS**

10. Metiniame pokalbyje dalyvauja du asmenys-pedagogas ir pokalbį vykdantis asmuo.

11. Pirmojo metinio pokalbio tikslas - suderinti pagrindinius pareigybės, metinio ir strateginio veiklos planų tikslus ir susitarti dėl ateinančių metų užduočių.

12. Pirmojo metinio veiklos pokalbio uždaviniai:

12.1. suderinti pedagogo ir vadovo požiūrį į pedagogo veiklą;

12.2 susitarti dėl darbo rezultatų gerinimo.

13. Antrojo ir vėlesnių metinio veiklos pokalbių struktūra:

13.1. aptariami praeitų metų pedagogo veiklos rezultatai;

13.2. aptariami praeitų metų pedagogo veiklos plano tikslo ir uždavinių įgyvendinimas;

13.3. išanalizuojamos pedagogo veiklos stiprybės ir sritys, kurios sekėsi sunkiau atlikti. Aptariama, kaip jas būtų galima stiprinti.

13.1.4. Orientaciniai klausimai:

13.1.4.1 Su kokiais iššūkiais susidūrėte per praėjusius metus?

13.1.4.2. Kuriuos darbus, projektus vadintumėte didžiausia savo darbo metų sėkme?

13.1.4.3. Kokios užduotys jums pavyko geriausiai? Kaip galvojate, kodėl?

13.1.4.4. Kas jūsų darbe praeitais metais sukėlė daugiausia trukdžių, problemų, įtampos, stresų? Kaip manote, kokios galėjo būti to priežastys?

13.1.4.6. Ką naujo išmokote ir pradėjote taikyti savo darbe?

13.1.4.7. Kokiuose kvalifikacijos kėlimo mokymuose dalyvavote praėjusiais metais? Ar pavyko ką nors pritaikyti savo veikloje?

13.2. Ateinantys kalendoriniai metai:

13.2.1. numatomos ateinančių kalendorinių metų pedagogo veiklos plano tikslai;

13.2.2. aptariama pagalba pedagogui (jeigu reikia), karjeros siekiai, motyvacija.

13.2.1. Orientaciniai klausimai:

13.2.1.1. Ar jums reikalinga pagalba, siekiant numatytų veiklos plano tikslų ir uždavinių? Jeigu taip - kokios pagalbos jums reikėtų?

13.2.1.2. Kuo jums galėtų padėti tiesioginis vadovas?

13.2.1.3. Kokiuose mokymuose norėtumėte dalyvauti?

13.2.1.4. Kurių darbų, užduočių, funkcijų norėtumėte atsisakyti ateityje ar perduoti kolegai? Kodėl?

13.2.1.5. Kurių darbų, užduočių, funkcijų norėtumėte imtis ateityje? Kokie darbai labiausiai jums patinka?

14. Metinio veiklos pokalbio trukmė - ne ilgiau kaip 45 min.

15. Metinis veiklos pokalbis vykdomas neutralioje patalpoje arba metodiniame kabinete;

**V SKYRIUS**

**METINIO VEIKLOS POKALBIO SUSITARIMŲ FIKSAVIMAS**

16. Metinį veiklos pokalbį rekomenduojama fiksuoti raštu, dalyvaujančiam pedagogui pildant metinio pokalbio formą.

17. Svarbiausias rezultatas - vadovo ir pedagogo komunikavimas ir susitarimai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Varėnos „Pasakos“ vaikų lopšelio-darželio

 MP tvarkos aprašo

 1 priedas

METINIO VEIKLOS POKALBIO ANKETA

Vardas, pavardė………………………………….

Kvalifikacija……………………………………..

Data………………………………………………

Orientaciniai klausimai už praėjusius metus:

Kokius tikslus, uždavinius buvote nusimatę praėjusiais metais?

Kuriuos darbus, projektus vadintumėte didžiausia savo darbo sėkme? Kaip manote kodėl?

Kas jūsų darbe praeitais metais sukėlė daugiausia trukdžių, problemų, įtampos, stresų? Kaip manote, kokios galėjo būti to priežastys?

Ką naujo išmokote ir pradėjote taikyti savo darbe?

Kokiuose kvalifikacijos kėlimo mokymuose dalyvavote praėjusiais metais? Ar pavyko ką nors pritaikyti savo veikloje?

Kas dar yra svarbaus, ką norėtumėte apsvarstyti?

Pastabos, pasiūlymai

Varėnos „Pasakos“ vaikų lopšelio-darželio

 MP tvarkos aprašo

 2 priedas

METINIO VEIKLOS POKALBIO ANKETA

Vardas, pavardė………………………………….

Kvalifikacija……………………………………..

Data………………………………………………

 ATEINANČIŲ METŲ SUSITARIMAI

1.

2.

3.

Orientaciniai klausimai sekantiems veiklos metams:

Ar jums reikėtų pagalbos numatytų tikslų ir uždavinių įgyvendinimui? Jei taip, įvardinkite, kokios?

Kuo jums galėtų padėti tiesioginis vadovas?

Kokiuose kvalifikacijos tobulinimo mokymuose norėtumėte dalyvauti?

Kurių darbų, užduočių, funkcijų norėtumėte atsisakyti ateityje ar perduoti kolegai? Pagrįskite dėl kokių priežasčių?

Kurių darbų, užduočių, funkcijų norėtumėte imtis ateityje? Kokie darbai labiausiai jums patinka?

Kas dar yra svarbaus, ką norėtumėte apsvarstyti?

Pastabos, pasiūlymai